Kort efter klokken halv to natten til lørdag blev Nordjyllands Politi kaldt ud til Østergade i Nørresundby, hvor en beruset kvinde lå på fortovet og blødte, og man formodede, at hun var blevet overfaldet. Da Nordjyllands Politi nåede frem til stedet viste det sig at kvinden ikke var blevet overfaldet. Hun havde i stedet forsøgt at stoppe et slagsmål mellem to mænd. I den forbindelse var hun blevet ramt af en flaske, der var blevet kastet gennem luften i tumulten. Nordjyllands Politi tog en mand med i detentionen. Han er mistænkt for at være en af de mænd, der var oppe at slås. Kvinden, der var blevet ramt af en flaske, var ikke hårdere tilskadekommen, end at hun nægtede at blive kørt til skadestuen. Det oplyser vagtchef ved Nordjyllands Politi, Per Jørgensen.
En beruset kvinde blev ramt af en flaske i hovedet, da hun natten til lørdag forsøgte at standse et slagsmål.